Smernica Komisie 2003/7/ES
z 24. januára 2003,
ktorou sa menia podmienky pre povolenie kantaxantinu v krmivách v súlade so smernicou Rady 70/524/EEC
(Text s významom pre EHP)
KOMISIA EUROPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením (ES) č.1756/2002 [2], a najmä na jej článok 9,
keďže:
(1) Podľa smernice 70/524/EHS je doplnková látka kantaxantin povolená za určitých podmienok.
(2) V roku 1997 Vedecký výbor pre potraviny (VVP) dospel k záveru, že prijateľná denná dávka (PDD) kantaxantinu pre ľudí by mohla byť ustanovená na 0,03 mg/kg telesnej hmotnosti.
(3) Vzhľadom na preskúmanie PDD Vedeckým výborom pre potraviny, Vedecký výbor pre výživu zvierat (VVVZ) upravil obsah kantaxantínu v krmivách pre lososovité ryby, brojlery a nosnice kvôli zabezpečeniu bezpečnosti spotrebiteľa; VVVZ určil, že bezpečnosť spotrebiteľa by mala byť zabezpečená ustanovením najvyššej koncentrácie kantaxantinu na 25 mg/kg krmiva pre lososovité ryby a brojlery a na 8 mg/kg krmiva pre nosnice.
(4) Súčasné povolenia kantaxantinu sa musia zmeniť tak, aby zabezpečovali väčšiu ochranu zdravia spotrebiteľa.
(5) Opatrenia ustanovené touto smernicou sú v súlade s názorom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
Podmienky pre povolenie kantaxantinu (E 161 g) v krmivách sa menia v súlade s údajmi v prílohe tejto smernice.
Článok 2
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. septembra 2003. Bezodkladne o tom budú informovať Komisiu.
Tieto ustanovenia sa uplatňujú od 1. decembra 2003.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Členské štáty oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou.
Článok 2
Toto nariadenie nadobúda účinnosť v dvadsiaty deň po uverejnení v Úradnom vestníku Európskej Únie.
V Bruseli 24. januára 2003